Diari Oficial de la Generalitat Valenciana


Sumari del DOGV 6254, del 27-04-2010 (2010/4314)

Notificació del laude emés per la Junta Arbitral de Transports de València a Loby & Bath, SL, Expedient número V-389/2009.
--------------------------------------------------------------------------------------------------------------------------

### Dades del document

Número de DOGV
:   6254

Data del DOGV
:   27-04-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/4314


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral de Transports de València a Loby & Bath, SL, Expedient número V-389/2009. [2010/4314]  
Ramón Escrig Moreno, president de la Junta Arbitral de Transports de València, manifesta que, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Loby and Bath, SL, que s'ha dictat laude en l'expedient esmentat, i atés que no ha sigut possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que s'indica a continuació:  
«Tribunal. President: Sr. Ramón Escrig Moreno. Vocals: Sra. Aurora Costa Vicente. Sra. Palmira Martínez Ferri, que excusa la seua assistència. Secretària vocal: Sra. Amparo Peris Catalá. Parts. Reclamant: Transportes Azkar, SA, representada per la Sra. Soraya Carmona Roque. Reclamat: Loby & Bath, SL, que no compareix a l'acte de la vista.  
A València, el 10 de març de 2010 i a les 17.05 hores es constituïx la Junta Arbitral de Transports pels membres esmentats al marge i amb l'assistència de les parts per a resoldre l'expedient V-389/09, i es realitza la vista oral respecte de la reclamació següent: impagament de ports. Incompareixença del demandat. Citació a través del DOCV.   
Iniciada la vista oral pel president es comprova la identitat de la part compareixent i la qualitat amb què intervé. S'informa que davant de la reiterada impossibilitat de citació i notificació realitzada a través del Servici de Correus es va publicar en el DOCV núm. 6209, de 18.02.2010.   
Concedida la paraula a la reclamant basa la seua reclamació en els següents  
Antecedents de fet  
1. Es ratifica en tots els motius de la seua demanda i manifesta que com a conseqüència de les relacions comercials que hi ha entre les parts, la reclamant va realitzar, per compte de la reclamada, diversos transports que queden especificats en el text de la factura adjunta a la demanda. Conclosos estos es van presentar al cobrament les factures núm. MEN-683697, de 25.01.2008, per import de 205,25 euros. Este rebut en ser tornat en la data del seu venciment va generar unes despeses de 8,21 euros. La núm. MEN-693605, de 25.02.2008, per import de 260,26 euros. Este rebut en ser tornat en la data del seu venciment va generar unes despeses de 10,41 euros. La núm. MEN-704214, de 31.01.2009, per import de 111,50 euros. La devolució del rebut va generar unes despeses de 4,46 euros.  
Realitzades diverses gestions de cobrament sense aconseguir-ho és per això que s'interposa la present demanda i sol·licita que una vegada que siga reconegut el seu dret es condemne la reclamada al pagament de la quantitat de 577,01 euros com a principal de les factures més les despeses de devolució per un import de 23,08 euros. Ascendix la quantitat total reclamada a 600,09 euros.  
S'apliquen els següents  
Fonaments jurídics  
1. La competència territorial de la Junta, de la qual no s'al·lega res, la determinen els articles 6 i 7.2 del Reglament de la LOTT (Reial Decret 1211/90).   
2. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, segons la redacció que li dóna l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: "es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat." No consta en l'expedient que s'haja fet cap manifestació en el sentit preceptuat.   
3. Atesa l'absència de la vocal representant d'empreses carregadores que va excusar la seua assistència, el present laude es dicta de conformitat amb la previsió continguda en l'apartat 7 de l'article 9 del ja mencionat Reial Decret 1211/1990, de 28 de setembre, que va aprovar el Reglament de Desplegament de la Llei d'Ordenació dels Transports Terrestres, que literalment disposa que « la inassistència de qualsevol dels membres de la Junta, a excepció del president, no impedirà que es dicte el laude».  
4. De les manifestacions realitzades en la vista es deduïx que, efectivament, els ports que són reclamats en esta demanda i la factura dels quals hi consta adjunta van ser realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Transportes Azkar, SA, representada per la Sra. Soraya Carmona Roque contra Loby & Bath, SL, ja que dels fets relatats, documents probatoris i declaracions efectuades s'establix, que havent-se realitzat els transports reclamats dins de les condicions contractuals convingudes, ha de ser pagat l'import.   
Per tot això Loby & Bath, SL, haurà de pagar a Transportes Azkar, SL, la quantitat de sis-cents euros amb nou cèntims (600,09 €).  
Contra este laude pot interposar-se l'acció d'anul·lació davant de l'Audiència Provincial de València en el termini de dos mesos següents a la seua notificació, d'acord amb el que establixen els articles 40 a 43, ambdós inclusivament, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de la Llei d'Arbitratge esmentada.  
Transcorreguts vint dies des de la notificació d'este laude a les parts, podrà instar-se la seua execució forçosa, execució que si bé no es formalitzarà mentre es continue liquidant el deute reconegut segons la proposta formulada per la reclamada, podrà instar-se sense més requeriment a partir dels deu dies següents de la data assenyalada per al pagament (dia 30 de cada mes a partir d'agost de 2009) que s'haja incomplit i per la quantitat pendent, davant del Jutjat Mercantil de València, segons establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil."  
Els terminis esmentats de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
València, 7 d'abril de 2010.- El president de la Junta Arbitral de Transports de València: Ramón Escrig Moreno.